Hon KELVIN DAVIS (Associate Minister of Education (Māori Education)): I te rangi nei, nā tōna tino pai i ngā tau e rua, nāku tonu i whakapāho kia horahia Te Ahu o te Reo Māori ki te motu hei ara whāinga mā te 10,000 kaiako, kaihautū, kaiāwhina anō hoki e hiahia ana ki te whakapakari, ki te tuitui i te reo Māori ki roto i ngā akomanga huri noa i Aotearoa. Ko te whakatinanatanga o tō mātou taunaki ki Te Tiriti o Waitangi hei whakapakari i te rāngai kaimahi mātauranga. Ā, ko te mea nui kei te tuwhera tētahi ara mō te hunga taiohi ki te ako i tō rātou reo, kia manaakitia hoki rātou kia angitu ai i roto i te ao mātauranga hei Māori.